Peeping Tom (1960ko filma)

Peeping Tom, 1960ko Michael Powell ingelesak zuzendutako beldurrezko thriller film bat da. Carl Boehm, Moira Shearer, Anna Massey eta Maxine Audley aktoreek antzeztu zuten.

 Argumentua 

Londres, Mark Lewisek (Karlheinz "Carl" Boehm) Dora (Brenda Bruce) emagalduarekin topaketa bat izan eta jaka azpian daraman ezkutuko kamera batekin grabatuko du, ondoren emagalduaren etxebizitzan hura erailez. Mark bere haurtzaroan sustraitua dagoen desoreka baten ondorioz erotu eta serieko hiltzaile bilakatu den gizasemea da. Haren aita, umeen erreakzioak ikertzeaz obssesionatua zegoenez, Marken psikea guztiz suntsitu eta orain helduzaroan konplexudun izaera gaiztoa duen pertsona bilakatu du. Honela, Mark bere biktimak hiltzear dituela kameraz filmatu edo argazkiak ateratzeko beharra duen hiltzaile bihurtu da, eta lanbidez argazkilaria denez, bere asmo izugarriak eta morbodun inpultsuak inongo susmorik piztu gabe ezkuta ditzake.

 Aktoreak 
 Karlheinz "Carl" Boehm: Mark Lewis
 Columba Powell: Mark Lewis gaztea (krediturik gabe)
 Anna Massey: Helen Stephens
 Moira Shearer: Vivian
 Maxine Audley: Stephens andrea
 Brenda Bruce: Dora
 Miles Malleson: Zaldun bezero adindua
 Esmond Knight: Arthur Baden
 Martin Miller: Rosan doktorea
 Michael Goodliffe: Don Jarvis
 Jack Watson: Gregg inspektore burua
 Nigel Davenport: Miller sarjentu detektibea
 Shirley Anne Field: Diane Ashley
 Pamela Green: Milly, modeloa
 Michael Powell: A.N. Lewis (krediturik gabe)
 John Barrard: Gizon txikia (krediturik gabe)
 Cornelia Frances: Estudioa kirol autoan uzten duen neska (krediturik gabe)
 Susan Travers: Lorraine, modeloa (krediturik gabe)

 Kanpo estekak 
 IMDBko fitxa irakurgai 

Kategoria:Erresuma Batuko filmak
Kategoria:Beldurrezko thriller filmak
Kategoria:Slasher filmak
Kategoria:Serieko hiltzaileei buruzko filmak
Kategoria:Itsuei buruzko filmak
Kategoria:Prostituzioari buruzko filmak
Kategoria:Londresen girotutako filmak
Kategoria:1960an girotutako filmak